open-index/open-wikipedia-markdown huggingface dataset:
Saab 21

**Saab 21** oli ruotsalaisen Saabin toisen maailmansodan aikana kehittämä hävittäjälentokone, jonka ensilento tapahtui 30. heinäkuuta 1943. Yksipaikkaista, työntöpotkurilla varustettua konetta valmistettiin eri versioina 299 kappaletta vuoteen 1948 mennessä.

## Kehitystyö
Saab ei ollut ensimmäinen yhtiö kaavailemaan työntöpotkurikonetta, mutta Ruotsi oli harvoja maita, joka otti sellaisen käyttöön. Moottorin ja potkurin sijoittaminen ohjaamon taakse mahdollistaa moninaisen asevalikoiman asentamisen koneen nokkaan. Potkurivirtaus ei myöskään lisää koneen rungon kitkaa. Saab 21:ssä oli - luonnollisesti - kaksoispuomipyrstö, jossa potkuvirtauksella oli vaikutusta korkeusvakauttimeen ja -peräsimeen. Koneen mahdollinen heikkous on se, että hypätessään ohjaaja voi törmätä koneen potkuriin. Saab 21:eenkin asennettiin heittoistuin. Sittemmin Saabilla on ollut kiistoja englantilaisen Martin-Bakerin kanssa.

Vuonna 1947 J 21:een asennettiin  De Havilland Goblin-suihkumoottori ja se sai tunnuksen Saab 21R.

Konetta käytti vain Ruotsin ilmavoimat.

## Museokoneet

Vain kolme konetta on säilytetty tähän päivään asti
* Yksi 21A-3, joka on esillä Flygvapenmuseumissa
* Yksi 21A-3, joka on  F 15 Söderhamn-laivueen museossa
* Yksi 21A-3, joka on esillä Flygvapenmuseumissa

## Katso myös
Samaan aikaan kaavailtiin eri puolella maailmaa työntöpotkurikoneita:
* Kyūshū J7W
* Vultee XP-54 Swoose Goose
* Curtiss-Wright XP-55 Ascender, 1938 alkaen
* Northrop XP-56 Black Bullet 
* XP-68 Tornado
* Henschel P.75 
* Miles Libellula
* Ambrosini SS.4
* XP-52 - 
* XP-53 - 
* XP-54 - 
* XP-57 - 
* XP-58
* Curtiss-Wright CW-21 
* Curtiss-Wright CW-22 
* Curtiss-Wright CW-24 
* Curtiss-Wright CW-25
* Dornier Do 335, työntö- ja vetopotkuri, ensilento 1943

## Lähteet
*  

### Viitteet

## Aiheesta muualla

* SAAB 21 historia 
* J21:n kehityshistoriaa 
* Billing, Peter. "A Fork-Tailed Swede." *AIR Enthusiast Twenty-two*, August-November 1983. Bromley, Kent, UK: Pilot Press Ltd., 1983.
* Erichs, Rolph, Hammerich, Kai, Rapp, Gudmund et al. *The Saab-Scania Story*. Stockholm: Streiffert & Co., 1988. .
* *This Happens in the Swedish Air Force* (brochure). Stockholm: Information Department of the Air Staff, Flygstabens informationsavdelning, Swedish Air Force, 1983.
* Widfeldt, Bo. *The Saab 21 A & R (Aircraft in Profile number 138)*. Leatherhead, Surrey, UK: Profile Publications Ltd., 1966.
Reesusmakaki

**Reesusmakaki** (*Macaca mulatta*) eli **reesusapina** on häntäapinoihin (*Cercopithecidae*) kuuluva laji.

Reesusmakakin turkki on keskipitkä. Sen ruumis on noin 50&nbsp;cm pitkä, häntä noin 25&nbsp;cm pitkä. Painoa sillä on 6–10&nbsp;kg; naaraat ovat uroksia pienempiä. Sitä esiintyy laajalla alueella Afganistanista Intian yli Pohjois-Thaimaahan, Etelä-Kiinaan ja Vietnamiin asti hyvin erilaisilla biotoopeilla aarniometsissä, metsäviljelmillä ja kallioalueilla sekä kylien, kaupunkien ja luostareiden välittömässä läheisyydessä.

Reesusmakaki syö marjoja ja siemeniä sekä hyönteisiä ja muita pikkueläimiä. Kantoaika kestää 130–180 päivää; naaras synnyttää yhden poikasen, jota se hoitaa useita kuukausia.

Reesusmakaki on tärkeä koe-eläin lääketieteessä, kuten aids-tutkimuksessa, neurotieteessä ja käyttäytymisen biologian tutkimuksessa. Reesusmakakin koko perimä on selvitetty.

## Lähteet
* 

### Viitteet

## Aiheesta muualla
*Laji.fi: ''Macaca mulatta''
*UniProt: Taxonomy - ''Macaca mulatta'' 
*University of Michigan, Animal Diversity Web (ADW): ''Macaca mulatta'', rhesus monkey 
*Centre for Agriculture and Biosciences International (CABI): ''Macaca mulatta'' (rhesus macaque) 
*PheroBase: Semiochemicals of ''Macaca mulatta'', the Rhesus macaque
HIJS Hokij Den Haag

**HIJS Hokij Den Haag** on jääkiekkojoukkue Haagista. Joukkue pelaa BeNe Leaguessa. Seura on perustettu vuonna 1933 ja se pelaa 75. kauttaan kaudella 2008-2009. Joukkue pelaa kotiottelunsa De Uithofilla.

## Joukkue
*päivitetty xx.xx.xxxx* 

## Aiheesta muualla
* HYS The Hague 
* De Uithof 
* Dutch Ice hockey Federation
Vantaan taidemuseo Artsi

**Vantaan taidemuseo Artsi** on Vantaan Myyrmäen kulttuuri- ja monitoimikeskus Myyrmäkitalossa sijaitseva  taidemuseo. Museon ensimmäinen näyttely Myyrmäkitalossa pidettiin vuonna 1994. Nykytaiteen ohella Artsi nostaa esiin katu-, gratti- ja performanssitaidetta.  

Taidemuseon naapurina samassa talossa on Myyrmäen kirjasto. Myyrmäkitalo sijaitsee Myyrmäen rautatieaseman länsipuolella ja kauppakeskus Myyrmannin pohjoispuolella. Vantaan taidemuseo on Suomen museoliiton jäsenmuseo. Museokäynti Artsissa on ilmainen kaikille.

Vantaan taidemuseo vastaa Vantaan kaupungin taidekokoelman ylläpidosta, hoidosta ja taidehankinnoista. Kaupungin kokoelman perustan muodostavat graafikko Pentti Kaskipuron teosten kokoelma ja Lauri Santtu -kokoelma. Karttuvasta kokoelmasta suuri osa on tallennettu kaupungin virastoihin ja laitoksiin. Näyttelytoiminnan lisäksi Vantaan taidemuseon toimintaan kuuluu pedagogia- ja kokoelmatoiminta.

Vuonna 2015 taidemuseon kävijämääräksi kirjattiin 8&nbsp;766 henkeä. Samana vuonna Vantaan kaupunginmuseossa kävi 9&nbsp;646 henkeä ja Suomen ilmailumuseossa 38&nbsp;590 henkeä. Vuoden 2016 alussa taidemuseon suuntausta on kohdennettu uudelleen. Yksittäisen näyttelyn kävijäennätys on kesällä 2019 esillä olleella, 1990-luvun rap- ja hiphop-kuvastoa esitelleellä "Chi Modu - Uncategorized" -valokuvanäyttelyllä, jonka näki yhteensä 9150 kävijää.

Kaupungin taidekokoelmaa esitellään myös kaupungintalon sivurakennuksessa Tikkurilassa toimivan, Vantaan taidemuseon ja Vantaan taiteilijaseuran yhteisen Galleria K:n näyttelyissä. Galleria K:n vuoden näyttelyistä puolet ovat Vantaan taidemuseo Artsin ja puolet Vantaan taiteilijaseuran järjestämiä. Artsi tuottaa Galleria K:hon eri teemoja käsitteleviä nykytaiteen näyttelyitä, joiden taideteokset ovat pääsääntöisesti Vantaan taidemuseon kokoelmasta. Lisäksi Galleria K:n näyttelyiden teemat käyvät vuoropuhelua Artsin Myyrmäkitalossa sijaitsevien näyttelyiden kanssa.

## Lähteet

## Aiheesta muualla
*Vantaan taidemuseo 
* Jenni Stammeier: Katutaidemuseo Artsi haluaa betoniviidakon kukoistavan (26.2.2016) (yle.fi)
Eindhoven Kemphanen

**Eindhoven Kemphanen** on jääkiekkojoukkue Eindhovenista. Joukkue pelaa Alankomaiden ja Belgian yhteisessä pääsarjassa BeNe Leaguessa.

## Pelaajat
*päivitetty XX.XX.XXXX*

## Aiheesta muualla
* Kotisivut
Eaters Geleen

**Eaters Geleen** on alankomaalainen jääkiekkojoukkue Sittard-Geleenin kaupungista. Se pelaa BeNe Leaguessa. Joukkue pelaa kotiottelunsa Ijshal Glanerbrookin areenalla.

## Joukkue
*päivitetty xx.xx.xxxx*

## Aiheesta muualla
* Seuran viralliset kotisivut 
* Hollannin jääkiekkoliitto  
* Ijshockey.comin esittely Edervisien liiga seuroista
GIJS Groningen

**GIJS Groningen** on alankomaalainen jääkiekkoseura Groningenista, joka pelaa maan pääsarjassa Eredivisiessä.

Seura on perustettu 23. joulukuuta 1969 nimellä Groningen IJshockey Stichting (GIJS).
Nijmegen Devils

**Nijmegen Devils** on vuonna 2007 perustettu alankomaalainen jääkiekkoseura Nijmegenistä. Joukkue pelaa BeNe Leaguessa, joka on Alankomaiden ja Belgian korkein sarjataso.

## Aiheesta muualla
Kotisivut
Hoek Dragons

**Hoek Dragons** on alankomaalainen jääkiekkoseura Utrechtistä. Seura pelaa maan pääsarjassa Eredivisiessä.

## Aiheesta muualla
* Kotisivut
Deregulaatio

**Deregulaatio** tarkoittaa sääntelyn vähentämistä, yleensä taloudellisen sääntelyn vähentämistä eli markkinatalouden vapauden lisäämistä. 

Deregulaatiota on siis esimerkiksi hintasääntelystä luopuminen (ihmiset saavat jatkossa ostaa ja myydä vapaasti keskenään sopimillaan hinnoilla), ammatinharjoittamisen esteiden poistaminen, yritystukiaisten lakkauttaminen tai tuonnin rajoitusten poistaminen (nyt EU:n alueelle tuotavista tavaroista peritään tullimaksuja).
Probell

**Ongelmaperustaisen oppimisen seura ProBell ry** oli yhdistys (2007–2018), jonka tarkoituksena oli edistää ongelmaperustaisen oppimisen tutkimusta, kehittämistä ja pedagogista soveltamista koulutuksen ja työelämän konteksteissa.

ProBell ry osallistui kansainväliseen ja kansalliseen oppimista käsittelevään julkiseen keskusteluun, järjesti voittoa tavoittelematta kansallisia ja kansainvälisiä seminaareja ja konferensseja, harjoitti tiedotus- ja julkaisutoimintaa sekä teki yhteistyötä vastaavien kansallisten ja kansainvälisten yhdistysten kanssa. Probell ry:n näkyvin toimintamuoto oli vuosittain järjestettävä ongelmaperustaisen oppimisen konferenssi.

Yhdistys jatkoi vuosina 2000–2007 toimineen Tampereen yliopistossa toimineen ProBell-tutkimusryhmän toimintaa. Tutkimusryhmän tieteellisenä johtajana toimi edesmennyt professori Anna Raija Nummenmaa ja se sai rahoitusta Suomen Akatemialta.

## Aiheesta muualla
*Facebook-sivu, joka jää PBL-verkoston käyttöön yhdistyksen lakkautuksen jälkeenkin
Bronco Billy Anderson

**Bronco Billy Anderson** (21. maaliskuuta 1880 &ndash; 20. tammikuuta 1971) oli yhdysvaltalainen näyttelijä, käsikirjoittaja, ohjaaja ja tuottaja. Hän oli parhaiten tunnettu rooleistaan lännenelokuvissa.

## Syntymä
Anderson syntyi nimellä **Max Aronson** Little Rockissa, Arkansasissa. Hän oli alun perin New Yorkista kotoisin olleiden Henry ja Esther Aronsonin kuudes lapsi. Andersonin nuorempi sisar Leona Anderson saavutti menestystä 1950-luvulla laulajana, erikoisalanaan humoristiset laulut.

Anderson, joka oli juutalainen, asui Pine Bluffissa kahdeksaan ikävuoteen saakka. Hän asui Saint Louisissa seuraavat 10 vuotta, kunnes hän muutti New Yorkiin. Hän toimi valokuvamallina ja sanomalehden myyjänä, ennen kuin alkoi esiintyä teatterissa. Hän aloitti vaudevillella, ja työskenteli myöhemmin Edwin S. Porterin kanssa ohjaajana ja satunnaisena käsikirjoittajan apulaisena.


File:Naked Hands.jpg|*Naked Hands*, 1918
File:The Son of a Gun.jpg|*The Son of a Gun*, 1919


## Elokuva-ala
Porterin ensimmäisessä elokuvassa *[[Suuri junaryöstö (vuoden 1903 elokuva)|Suuri junaryöstö]]*, Anderson esitti kolmea roolia.

Anderson sai elämäntyöstään Oscar-kunniapalkinnon vuonna 1958.

Hänellä on myös tähti Hollywood Walk of Famella.  

## Aiheesta muualla
Grivetti

**Grivetti** (*Chlorocebus aethiops*) on vihermarakatteihin kuuluva nisäkäslaji, jota pidettiin aiemmin sukunsa ainoana lajina. Aiemmin grivetin synonyymeinä tai alalajeina pidetyt vervetti (*C. a. pygerythrus*) ja tantalusmarakatti (*C. a. tantalus*) ovat nykyään omia lajejaan.

## Tuntomerkit
Grivetti on 40–60 senttimetriä pitkä ja painaa noin seitsemän kilogrammaa. Sen häntä on 50–87 senttimetriä pitkä.

## Levinneisyys ja elinympäristö
Grivettiä tavataan Afrikan koillisosassa Valkoisen-Niilin itäpuolella. Se elää Sudanin koillisosasta Etelä-Sudanin itäosiin, Eritreaan, Etiopian lounais- ja keskiosiin sekä Djiboutiin asti. Sen levinneisyysalue on todennäköisesti aiemmin ulottunut Niilin rantaa pitkin Egyptiin asti.

Grivettikannan tiheys on korkeimmillaan jokien ja järvien rantamaisemissa, mutta laji on varsin sopeutuvainen. Sitä tavataan myös metsäisillä savanneilla, metsissä, metsien ja ruohikkomaiden välimuodossa sekä jopa kaupunkimaisilla alueilla.

## Ravinto
Grivetti syö hedelmiä, siemeniä, lehtiä, kukkia ja hyönteisiä. Se myös ryöstää usein ruokaa pelloilta ja puutarhoista. Se saa tarpeeksi vettä ravinnostaan, joten se juo vain harvoin.

## Lisääntyminen
Kantoaika kestää 7 kuukautta, ja naaras saa tavallisesti yhden poikasen. Poikaset pitävät kiinni emonsa mahapuolen turkista.

## Lähteet
* 

### Viitteet
Ketokurho

**Ketokurho** eli **lännenkurho** (*Carlina vulgaris*) on piikkinen, Suomessa uhanalainen ja rauhoitettu asterikasvi.

## Ulkonäkö ja koko

Ketokurho on tanakka ja kasvaa 10–30&nbsp;cm pitkäksi. Kasvin ruusukelehdet ovat maanmyötäisiä. Varsilehdet ovat ruusukelehtiä selkeästi lyhyempiä. Kaikkien lehtien lapa on paksu, puikea, tavallisesti kalju ja isohampainen. Lehtien hampaissa on ainakin kaksi vahvaa piikkiä. Ketokurhon kukat ovat kellertäviä. Se kukkii heinä-elokuussa. Läheiseen sukulaislajiinsa idänkurhoon verrattuna ketokurho on vankempi, matalampi ja piikkisempi.

## Levinneisyysalue
Ketokurhon levinneisyysalue ulottuu Länsi-Euroopasta Kaukasukselle ja Keski-Itään. Pohjoismaissa ketokurhoa tavataan Norjassa, Tanskassa sekä yleisenä Ruotsissa erityisesti Gotlannissa ja Öölannissa. Se on yleinen myös Länsi-Viron saarilla. Suomessa laji oli aikaisemmin yleinen Ahvenanmaalla sekä paikoin lounaissaaristossa. Nykyisin lajin esiintymiä tunnetaan vain Ahvenanmaalta, missä se on harvinaistunut laiduntamisen vähentymisen myötä. Laji on luokiteltu Suomessa vaarantuneeksi.

## Elinympäristö
Ketokurho esiintyy tyypillisesti kivisillä luonnonlaitumilla ja merenrannoilla. Nykyään lajia tavataan yhä useammin myös tienvarsilta.

## Lähteet
* Ranta, Pertti: *Lännenkurho*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 113–114.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Ketokurhon levinneisyys Suomessa
* LuontoPortti: Ketokurho (''Carlina vulgaris'')
* Pinkka – Lajintuntemuksen oppimisympäristö: Ketokurho (Carlina vulgaris'')
* Pohjolan kasvien pauloissa: Carlina vulgaris - ketokurho
* ITIS: ''Carlina vulgaris''
Siperiankärppä

**Siperiankärppä** eli **kolinski** (*Mustela sibirica*) on näätäeläimiin (*Mustelidae*) kuuluva laji.

Koiraan pituus on 28–39&nbsp;senttimetriä, häntä 15–21&nbsp;senttimetriä ja paino 650–820 grammaa. Naaraan vastaavat mitat ovat 25–30&nbsp;senttimetriä, 13–16&nbsp;senttimetriä ja 360–430 grammaa. Siperiankärppä asuu taigametsissä Venäjän Euroopan puoleisesta päästä aina Itä-Siperiaan, Koreaan, Kiinaan, Taiwaniin ja Japaniin saakka. Siperiankärpän ravintoon kuuluvat pikkujyrsijät, haaskat ja erilaiset kasvinosat. Keväällä syntyvässä pesueessa on 3-10 jälkeläistä.

Siperiankärpällä on yli kymmenen alalajia.

## Lähteet
* 

### Viitteet

## Aiheesta muualla
*Laji.fi: Siperiankärppä (kolinski) (''Mustela sibirica'')
*iNaturalist: Siperiankärppä (''Mustela sibirica'')
*ITIS: Mustela sibirica 
*University of Michigan, Animal Diversity Web (ADW): Mustela sibirica, Siberian weasel 
*Global Biodiversity Information Facility (GBIF): Mustela sibirica
Jussi-palkinnot 2008

**Jussi-palkinnot 2008** jaettiin 3. helmikuuta 2008 entisessä Studio 51 -yökerhossa järjestetyssä jakotilaisuudessa vuoden 2007 elokuville. Tilaisuuden televisiointi keräsi 420&nbsp;000 katsojaa.

## Useamman palkinnon saaneet elokuvat
;Kuusi
**[[Musta jää (elokuva)|Musta jää]]*
;Kaksi
**[[Ganes]]*
**[[Miehen työ]]*

## Voittajat ja ehdokkaat

### Erikoispalkinnot
* Betoni-Jussi elämäntyöstä: Åke Lindman
* Yleisö-Jussi: *[[Joulutarina]]*

## Lähteet
Raimo Stenberg

**Raimo Erkki Olavi Stenberg** (3. syyskuuta 1938 – 18. heinäkuuta 2017) oli markkinointijohtaja ja kirjailija. Stenberg on julkaissut useita teoksia, jotka käsittelevät ihmisen olemassaoloon liittyviä kysymyksiä.

Stenberg on toiminut pitkään muun muassa rotaryjärjestössä.
Vapaamuurarifilosofia on tärkeä Raimo Stenbergin työskentelyn kohde. Joidenkin Suomen Suurloosia edustavien vapaamuurarien kanssa hän on kohdannut voimakkaita eriäviä mielipiteitä.

Raimo Stenbergin runsaassa kirjallisessa tuotannossa käsitellään olemassaolon peruskysymyksiä ja niiden selityksissä tukeudutaan vahvasti, ihmisymmärryksen ulkopuolella olevaan, esoteeriseen tietoon.

Yksi tärkeä ajatus Raimo Stenbergin filosofiassa on ihmiskunnan kehitystieltä heikentynyt; sukupolvelta sukupolvelle jatkuva perinneviisaus; koettu tieto Jumalan, Luojan olemassaolosta.

## Julkaisuja

* ''Ihminen toiminnan todellisuudessa 
* Tulevaisuuden tasamaa 
* Vaeltajat 
* Unohdettu viisaus - kadotetut maailmat 
* Arvoituksellinen seuralainen, hän - sinä - minä 
* Viisauden kutsu 
* Vapaamuurarina nykypäivän Suomessa 
* Vuosisadan kertomus 
* Mistä pitäisi aloittaa... Eurooppa? 
* Muinainen, vapaa ja hyväksytty muurarius. 
* Mitä meille on nyt tapahtunut ja mitä tapahtumassa? 

## Lähteet

## Aiheesta muualla
* https://kansalliskirjasto.finna.fi/AuthorityRecord/melinda.(FI-ASTERI-N)000110900
Mauritiuksen lippu

**Mauritiuksen lippu** on Mauritiuksen tunnus vaakunan, moton ja kansallislaulun ohella. Se otettiin virallisesti käyttöön 12. maaliskuuta 1968. Lippu on jaettu vaakasuunnassa neljään yhtä suureen raitaan. Lipun värit symboloivat itsenäisyyden vuoksi vuodatettua verta (punainen), Intian valtamerta (sininen), itsenäisyyttä (keltainen) ja maan kasvillisuutta (vihreä). 

Mauritiuksen lippu on virallisesti maan kansallis-, valtio- ja sotalippu. Lisäksi käytössä ovat erilliset kauppalippu ja merellä käytettävä valtiolippu, joiden esikuvina ovat olleet Ison-Britannian vastaavat liput, sekä rannikkovartioston lippu ja presidentin lippu.

## Muita lippuja

Kuva:Civil Ensign of Mauritius.svg|Kauppalippu (1:2)
Kuva:Government_Ensign_of_Mauritius.svg|Valtiolippu merellä (1:2)
Kuva:Presidential Standard of Mauritius.svg|Presidentin lippu (2:3)
Kuva:Naval_Ensign_of_Mauritius.svg|Rannikkovartioston lippu (26:57)


## Historiallisia lippuja

Kuva:Flag of Mauritius (1869–1906).svg|Mauritiuksen kruununsiirtomaan lippu 1869-1906
Kuva:Flag of Mauritius (1906–1923).svg|Mauritiuksen kruununsiirtomaan lippu 1906-1923
Kuva:Flag of Mauritius (1923–1968).svg|Mauritiuksen kruununsiirtomaan lippu 1923-1968



## Rodriguesin lippu
Rodriguesin saarella on vuodesta 2002 lähtien ollut laaja itsehallinto. Saarella on oma lippu, joka perustuu saaren vaakunaan.

Kuva:Flag_of_Rodrigues.png|Rodriguesin lippu



## Katso myös
*Luettelo valtioiden historiallisista lipuista

## Lähteet
* 
* 
*
Syöpäjärjestöt

**Syöpäjärjestöt** on Suomen suurimpiin kuuluva kansanterveysjärjestö, joka koostuu Suomen Syöpäyhdistyksestä ja sen 17 jäsenjärjestöstä, Syöpäsäätiöstä, Syöpätautien tutkimussäätiöstä ja tilastollista tutkimustyötä tekevästä Suomen Syöpärekisteristä sekä sen yhteydessä toimivasta Joukkotarkastusrekisteristä. Syöpäjärjestöt on markkinointinimi, joka kuvaa tätä kokonaisuutta. Varsinainen järjestötoimija on Suomen Syöpäyhdistys, johon kuuluu 12 maakunnallista ja viisi valtakunnallista potilasjärjestöä. Yksi tehtävä onkin vahvistaa potilaan asemaa yhteiskunnassa. Jäsenjärjestöjensä kautta Suomen Syöpäyhdistykseen ja Syöpäjärjestöihin kuuluu 130&nbsp;000 jäsentä Ahvenanmaalta Utsjoelle. Suomen Syöpäyhdistys ylläpitää Suomen Syöpärekisteriä, joka toimii tutkimuslaitoksena sekä pitää yllä tietokantaa virallisista syöpätilastoista.

Syöpäjärjestöjen yhteydessä toimii kolme saattohoitokotia. Suomen Syöpäyhdistys omistaa yhden laboratorion ja jäsenjärjestöillä on myös terveydenhuollon palveluita, kuten neuvonta-asemia ja laboratorio.

Syöpäjärjestöjen pääsihteeri on lääketieteen tohtori, dosentti Sakari Karjalainen.

Keskustoimisto sijaitsee Helsingissä Unioninkadulla ja siellä on töissä vajaa 70 ihmistä. Suomen Syöpäyhdistys on jäsen Pohjoismaisessa syöpäunionissa (NCU), Euroopan syöpäjärjestöissä (ECL) sekä Maailman syöpäunionissa (UICC).

Suomen Syöpäyhdistys on perustettu 1936. Syöpäsäätiön perustamisvuosi on 1948. Ensimmäiset maakunnalliset yhdistykset syntyivät 1950-luvulla ja potilasyhdistykset 1970-luvulla. Suomen Syöpärekisteri täytti 60 vuotta 2012.

Suomen Syöpäyhdistys julkaisee Syöpä- Cancer- aikakauslehteä, joka ilmestyy neljä kertaa vuodessa suomeksi ja ruotsinkielisenä liitteenä. Syöpäjärjestöjen aikakauslehden tarkastettu levikki 2014 oli 112&nbsp;205.

## Aiheesta muualla
* Syöpäjärjestöjen kotisivut
* Syöpäjärjestöjen Kaikki syovästä -sivusto
Geschützwagen Tiger für 17cm Kanonen (SF)

**Geschützwagen Tiger** oli saksalaisten toisen maailmansodan aikana Tiger II&nbsp;-vaunun alustalle suunnittelema 170 millimetrin K72 L/50&nbsp;-tykillä varustettu telatykki. Laite painoi peräti 58 tonnia. Sen miehistöön kuului kahdeksan miestä: johtaja, ampuja, radisti, ajaja sekä neljä lataajaa. Vaunuja rakennettiin sodan loppuun mennessä vain yksi kokeisiin käytetty kappale, jonka liittoutuneet löysivät saksalaiselta panssarivarikolta. Vaunuun suunniteltiin myös 210 millimetrin kranaatinheitintä. Huippunopeus tiellä oli vain 45 km/h, moottorina oli Maybach HL230P3. 

## Lähteet
* http://www.achtungpanzer.com/grille-series-cricket-series.htm#grille

## Aiheesta muualla
Helle (nimi)

**Helle** on nimi, joka Pohjoismaissa ja Virossa esiintyy naisen, joskus miehenkin etunimenä ja ainakin Suomessa myös sukunimenä.

## Etunimi
Suomessa etunimi Helle on vuoden 2019 loppuun mennessä annettu Digi- ja väestötietoviraston tietojen mukaan 829 naiselle ja noin 40 miehelle. Helle viettää nimipäivää 27. lokakuuta samoin kuin Helli, Hellä ja Hellin

### Tunnettuja Helle-etunimisiä

* Helle Aro, o.s. Saadlo (s. 1960), virolais-suomalainen yleisurheilun moniottelija
* Helle Degn (s. 1946), tanskalainen poliitikko ja ministeri
* Helle Kalervo Erviö (1906–1951), suomalainen pappi ja heimotyöaktivisti
* Helle Hellberg (1884–1980), suomalainen kirjailija
* Helle Kalda (s. 1950), virolainen poliitikko 
* Helle Kannila (1896–1972), suomalainen kirjastojen kehittäjä ja kirjastoneuvos
* Helle Olin (1906–1944), suomalainen taidemaalari
* Helle Thorning-Schmidt (s. 1966), tanskalainen poliitikko, Tanskan pääministeri 2011–2015

## Sukunimi
Sukunimenä Helle oli lokakuussa 2022 Suomessa 846 henkilöllä.

### Tunnettuja Helle-sukunimisiä
* Anna Helle, suomalainen kirjallisuudentutkija
* Armas Helle (s. 1882), suomalainen osuustoimintamies ja vasemmistopoliitikko
* Arvo Helle (1887–1963), suomalainen kihlakunnantuomari ja Käkisalmen pormestari
* Edvard Helle (1879–1931), suomalainen sosiaalidemokraattinen kansanedustaja
* Eino Johannes Helle (1884–1961), suomalainen tohtori-insinööri ja Teknillisen korkeakoulun laivanrakennusopin vt. professori
* Emma Helle (s. 1979), kuvataiteilija
* Erkki-Pekka Helle (s. 1941), suomalainen lääkäri
* Esko Helle (1938–2014), suomalainen vasemmistoliittolainen poliitikko, kansanedustaja
* Henri Helle (1873–1901), ranskalainen jousiampuja ja olympiamitalisti
* Ilmari V. Helle (1884–1955), suomalainen Helsingissä toimineen V. W. Holmberg Oy:n (vuoteen 1969 Oy V. W. Holmbergin Jälk.) metallialan yrityksen toimitusjohtaja
* Ilmari Helle (1900–1940), suomalainen pikajuoksija
* Jari Helle (1962–2017), suomalainen jääkiekkoilija ja valmentaja
* Jukka Helle (s. 1962), suomalainen elokuvatuottaja
* Karoliina Helle (o.s. Keskitalo, s. 1983), suomalainen pistooliampuja
* Lauri Helle, ent. *Sohlman* (1875–1950), suomalainen lyseon lehtori ja oppikirjojen tekijä
* Martti Helle (s. 1949), suomalainen jääkiekkoilija
* Minna Helle (s. 1972), Suomen valtakunnansovittelija vuodesta 2015
* Reijo Helle (1931–2014), suomalainen talousmaantieteilijä
* Sami Helle, suomalainen basisti
* Seppo Helle (1937–2014), suomalainen jääkiekkovalmentaja
* Uolevi Helle (1912–1971), diplomi-insinööri, Rahapajan johtaja
* Veikko Helle (1911–2005), suomalainen sosiaalidemokraattinen poliitikko, eduskunnan puhemies ja työvoimaministeri
* Väinö Helle (1879–1951), suomalainen tuomiorovasti ja opettajaseminaarin johtaja

## Kuvitteellisia Helle-nimisiä
* Helle, kreikkalaisen mytologian hahmo

## Lähteet
Sahara (vuoden 1983 elokuva)

**Sahara** on vuonna 1983 ensi-iltansa saanut Andrew V. McLaglenin ohjaama seikkailuelokuva. Sen pääosia esittävät Brooke Shields, Lambert Wilson, John Mills ja Horst Buchholz. Razzies-gaalassa 1984 Shields nimettiin vuoden huonoimmaksi naispuoliseksi näyttelijäksi. 20 vuotta myöhemmin Lambert Wilson sai pääosan vuoden 2005 Saharasta, elokuvasta, joka perustui Clive Cusslerin kirjaan. 

## Juoni

Elokuva sijoittuu vuoteen 1927. Kun mieheksi pukeutuneen nuoren naisen (Shields) isä kuolee, hän ottaa isänsä paikan ja kisaa Saharan poikki. Hän päätyy vangiksi Rasouliin, mutta sheikki Jaffar pelastaa hänet. Monia muita vaikeuksia kuitenkin odottaa häntä ennen kuin kisa on ohi.

## Rooliluettelo

## Arvioita
*[[Video-opas|Video-oppaassa]]* vuodelta 1994 Asko Alanen kutsuu elokuvaa ”hajanaiseksi hiekkahentuseksi” ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet
Sheriffin tytär

**Sheriffin tytär** () on Richard Salen ohjaama yhdysvaltalainen komediallinen lännenelokuva vuodelta 1950. Sen pääosia esittävät Dan Dailey, Anne Baxter, Rory Calhoun ja Walter Brennan. Sivuosissa ovat muiden muassa Charles Kemper ja Connie Gilchrist sekä hiukan myöhemmin kuuluisuuteen noussut Marilyn Monroe. Käsikirjoituksen laativat Richard Sale ja Mary Loos.

*Sheriffin tytär* on värillinen Technicolor-elokuvausmenetelmällä tehty elokuva ja pituudeltaan 90 minuuttia. Sen tuotti 20th Century Fox. Yhdysvalloissa *Sheriffin tytär* sai ensi-iltansa Denverissä 18. huhtikuuta 1950 ja New Yorkissa 19. toukokuuta 1950. Suomessa elokuva ilmestyi teattereihin 10. elokuuta 1951.

*Sheriffin tytär* oli ehdokkaana yhden WGA-palkinnon saajaksi vuonna 1951.

## Juoni
*Sheriffin tytär* sijoittuu 1800-luvun villiin länteen. Vuonna 1876 Dawson haluaa estää junaa pääsemästä ajoissa Coloradon Tomahawkiin, jotta se ei voisi kilpailla hänen postivaunulinjansa kanssa. Kit Dodge nuorempi (Anne Baxter), jonka täytyy saada juna sen päämäärään, pakottaa Johnnyn (Dan Dailey) mukaan. Junassa matkustavat myös Madame Adelaiden (Connie Gilchrist) revyytytöt, mukaan lukien Marilyn Monroe Clarana.

## Näyttelijät

### Palkinto-ehdokkuudet

## Aiheesta muualla
* 
* 
* 
*
Olkalihas

**Olkalihas** () on kyynärnivelen koukistajalihas. Se on olkaluun alimpien kahden kolmasosan anteriorisella puolella hauislihaksen alla. Olkalihas lähtee hartialihaksen kyhmyn (*tuberositas deltoidea*) distaalipuolelta. Se kiinnittyy kyynärluun kyhmyyn (*tuberositas ulnae*).

Olkaluuta hermottaa lihas-ihohermo.

## Lähteet

*
Wrath

**Wrath** on metalliyhtye Lamb of Godin viides albumi. Se sisältää raskaampia ja yksinkertaisempia riffejä kuin edeltäjänsä *[[Sacrament]]* ja *[[Ashes Of The Wake]]*. Albumilla on 11 kappaletta ja sen erikoispainoksella 14 kappaletta. *Wrath* nauhoitettiin vuoden 2008 syksyllä. "Set to Fail"-kappaleesta on tehty musiikkivideo.

## Kappaleet
Kaikki kappaleet säveltänyt ja sovittanut Lamb of God.

#
#
#
#
#
#
#
#
#
#
#

**UK:n ja Japanin bonusraidat**
#
#
#

## Kokoonpano
* Randy Blythe – laulu
* Mark Morton – kitara
* Will Adler – kitara
* John Cambell – bassokitara
* Chris Adler – rummut

## Arvostelut
* Allmusic: 
* Desibeli.net: 
* Imperiumi: 8/10
* Kerrang!: 
* Soundi: 
* V2.fi: 

## Lähteet

## Aiheesta muualla
* 
*
Mauritiuksen vaakuna

**Mauritiuksen vaakuna** on Mauritiuksen tunnus, joka hyväksyttiin 25. huhtikuuta 1906. Vaakunassa on samat värit kuin maan lipussakin. 

Vaakunan kilpi on jaettu neljään osaan. Vasemmalla ylhäällä olevaan kenttään on kuvattu keltainen laiva sinisellä pohjalla (symboloi maan siirtomaaisäntiä). Oikealla ylhäällä olevaan kenttään on kuvattu kolme vihreää palmua keltaisella pohjalla (symboloi maan kasvillisuutta, palmujen lukumäärä symboloi maan kolmea riippuvuusaluetta; Agalegasaaret, Cargados Carajos Shoals, Rodrigues). Alhaalla oleviin kenttiin on kuvattu vasemmalle punainen avain keltaisella pohjalla ja valkoinen tähti siniselle pohjalle (symboloivat maan tärkeää strategista asemaa Intian valtamerellä). Vaakunalla on kaksi kilvenkannattajaa, dodo vasemmalla ja sambarhirvi oikealla. Vaakunan alla lukee maan latinankielinen motto *Stella Clavisque Maris Indici* (). 

## Lähteet
Turbo (suku)

***Turbo*** on meressä elävien kotiloiden suku. Siihen kuuluu ainakin seitsemän lajia. Suku on saanut nimensä latinan hyrrää merkitsevästä sanasta. Niillä on paksu kuori, jonka sisäpinnalla hohtaa helmiäinen. Suurin laji on *Turbo marmoratus*. Se voi kasvaa halkaisijaltaan 25-senttiseksi ja painaa yli kaksi kiloa.

*Turbo*-suvun kotiloita suositaan meriakvaarioissa, koska ne syövät tehokkaasti ei-toivottuja leviä. Akvaariokaupassa suosituin laji on *Turbo fluctuosus*, joka on kotoisin Meksikonlahdelta. Erakkoravut käyttävät usein turbokotiloiden kuoria asuntoinaan.

## Lajeja
* *Turbo cailletii*
* *Turbo canaliculatus*
* *Turbo castanea*
* *Turbo fluctuosus*
* *Turbo haraldi*
* *Turbo marmoratus*
* *Turbo petholatus*
* *Turbo sandwicensis*

## Lähteet

## Aiheesta muualla
*Turbo fluctuosus  lajiesittely Central pets
*The Grazing Snails, Part I - Turbo, Trochus, Astraea, and Kin Reefkeeping 2004
Bob Essensa

**Robert Earle ”Bob” Essensa** (s. 14. tammikuuta 1965 Toronto, Ontario) on kanadalainen ammattilaisuransa lopettanut jääkiekkoilija. Hän pelasi 12 kautta maalivahtina NHL-liigassa, ja työskentelee nykyään Boston Bruinsin maalivahtivalmentajana.

## Ura
### Junioriura
Essensa aloitti pelaamisen Henry Carr High Schoolin joukkueessa ja jatkoi sen jälkeen Yhdysvalloissa Michigan State Universityssa. Winnipeg Jets varasi lupaavan maalivahdin vuoden 1983  numerolla 69 jo ennen hänen astumistaan yliopistoon. Jo ensimmäisellään yliopiston jääkiekkokaudellaan hänet valittiin CCHA:n All Star -joukkueeseen. Neljän yliopistovuoden aikana Essensa voitti sekä CCHA:n että NCAA:n mestaruuden. Valmistuessaan vuonna 1987 hänen nimissään oli nollapelien ja päästettyjen maalien keskiarvon ennätykset.

### Ammattilaisura
Ennen siirtymistään NHL:ään Essensa pelasi täyden kauden ammattilaisena AHL-liigassa. Kaudella  hän pääsi debytoimaan NHL:ssä. Valtaosan kaudesta hän kuitenkin vietti Winnipegin farmijoukkueessa IHL-liigan Fort Wayne Kometsissa. Seuraavaksi kaudeksi  Essensa vakiinnutti paikkansa Winnipegin kakkosmaalivahtina ja palkittiin kauden parhaana tulokasmaalivahtina.

Essensa jatkoi kehittymistään ja hänestä tuli pian Winnipegin ykkösmaalivahti. Kaudella  Essensa pelasi liigan eniten nollapelejä ja oli ehdokkaana Vezina Trophyn ja William M. Jennings Trophyn voittajaksi. Seuraavalla kaudella  hän pelasi vielä paremmin, mutta kaudella  Winnipeg romahti ja seura myi huonosti pelanneen maalivahtinsa Detroit Red Wingsiin vaihdossa Tim Cheveldaeen ja Dallas Drakeen.

Detroitissa Essensa ei saanut haluamaansa peliaikaa Mike Vernonin ja Chris Osgoodin ollessa joukkueessa, ja hän joutui viettämään kaksi kautta pääasiassa farmiliigoissa. Detroit myi Essensan Edmonton Oilersiin vuonna 1996, missä hän pelasi ensin Curtis Josephin ja sitten Tommy Salon varamaalivahtina yhteensä kolme kautta. Sopimuksen päätyttyä hän palasi vapaana agenttina yhden kauden sopimuksella Winnipegin seuraajaan, Phoenix Coyotesiin varamaalivahdiksi Sean Burkelle.

Kaudeksi  Essensa teki sopimuksen Vancouver Canucksin kanssa, jossa hän pelasi alkukauden Félix Potvinin varamiehenä. Canucks myi Potvinin kauden aikana pois, ja Essensa sai viedä joukkueen ensimmäistä kertaa pudotuspeleihin viiteen vuoteen. Uransa viimeisen kauden  Essensa pelasi Martin Bironin varamaalivahtina Buffalo Sabresissa, minkä jälkeen hän lopetti maalivahdinuransa.

### Ennätyksiä
* Winnipeg Jetsin eniten otteluita pelannut maalivahti
* Winnipeg Jetsin eniten minuutteja pelannut maalivahti
* Winnipeg Jetsin eniten voittoja pelannut maalivahti
* Winnipeg Jetsin eniten voittoja yhden kauden aikana pelannut maalivahti (yhdessä Sean Burken ja Brian Haywardin kanssa).

## Lähteet

## Aiheesta muualla
*
Puuvartisten kasvien menestymisvyöhykkeet

**Puuvartisten kasvien menestymisvyöhykkeet** kertovat lähinnä puiden ja pensaiden kestävyydestä eri alueilla. Vyöhykejako ei kerro esimerkiksi perennojen ja yksivuotisten kasvien kestävyydestä. Tietoa tarvitaan, jotta voitaisiin valita juuri kyseisellä alueella kestävät kasvit. Kasvit saattavat kuitenkin menestyä pohjoisemmillakin alueilla, jos kasvupaikka on suojaisa.

Vyöhykkeet ovat joka maassa erilaiset, mutta ne määritellään samantyyppisten ilmastollisten asioiden perusteella. Menestymisvyöhykkeeseen vaikuttavat muun muassa kasvukauden pituus, talven kylmyys ja lämpösumma.
__NOTOC__
## Vyöhykkeet Suomessa

Suomessa vyöhykkeitä on kahdeksan, joista ensimmäinen jakautuu a- ja b-alueisiin. Niitä merkitään roomalaisin numeroin.

## Vyöhykkeet Ruotsissa
Ruotsissa menestymisvyöhykkeitä on myös kahdeksan. Vyöhyke I on ilmastoltaan leudoin ja vyöhyke VIII ankarin. Ruotsin tunturialueet eivät sisälly mihinkään vyöhykkeeseen, joten ne muodostavat tavallaan yhdeksännen kasvuvyöhykkeen. Ensimmäisen menestymisvyöhykekartan laati Sveriges Pomologiska Förening (SPF, nykyisin Riksförbundet för Svenska Trädgård) vuonna 1910. Tästä kartasta on tullut klassikko, ja sen tietoja on tarkennettu vuosien mittaan. Kartan ovat hyväksyneet yleisesti niin harrastelijat kuin ammattilaisetkin.

Suomen ja Ruotsin vyöhykkeet poikkeavat toisistaan numeroinniltaan. Ruotsin vyöhyke V vastaa Suomen vyöhykettä III.

## Katso myös
* Köppenin ilmastoluokitus
* Kasvillisuusvyöhykkeet
* Lämpövyöhykkeet

## Lähteet

## Aiheesta muualla

* 
* 
* 

### Vyöhykekarttoja
* 
*
OpenMPT

**OpenMPT** (aikaisemmin **Modplug Tracker**) on tracker-ohjelmisto Windowsille. Alun perin sen on tehnyt Olivier Lapicque vuosina 1997–2003. Ohjelma on ohjelmoitu C++:lla. Se oli alun perin Modplugin-niminen liitännäinen selaimille modulejen kuunteluun sivustoilla. Modplug Player ja Modplug Tracker kehittyivät myöhemmin siitä. OpenMPT on ilmainen ohjelmisto, joka on saatavilla BSD-lisenssillä (ennen GNU GPL-lisenssillä). Vaikka ohjelman alusta on Windows, kehittäjät ovat pyrkineet huolehtimaan, että se toimii myös Linuxissa Wine-rajapinnan avulla.

Olivier Lapicque lopetti vuoden 2004 alussa Modplug Trackerin kehittämisen ja julkaisi ohjelmansa lähdekoodin. Ohjelmaa on siitä lähtien kehittänyt nimellä OpenMPT ryhmä tracker-muusikoita ja ohjelmoijia SourceForgessa (nykyään Johannes Schultz ja Jörn Heusipp).

OpenMPT:ssä Windowsin ominaisuuksia, kuten puunäkymä tiedostoille, MDI-käyttöliittymä ja raahaa ja pudota -ominaisuus. Ohjelma pystyy avaamaan ja tallentamaan ProTrackerin MOD-, Scream Trackerin S3M-, Fast Trackerin XM-, Impulse Trackerin IT- ja OpenMPT:n MPTM-tiedostoja. Nykyään ohjelmassa on mahdollista käyttää VST-plugineja ja stereo-ääninäytteitä. OpenMPT on siis eräänlainen synteesi 1990-luvun suosituimmista trackereistä ja samalla se sisältää monia uudemman sukupolven musiikkiohjelmien ominaisuuksia.

## Lähteet

## Aiheesta muualla
*Kotisivu: openmpt.org 
*IRC-kanava: #openmpt@irc.libera.chat
U Can’t Touch This

**U Can’t Touch This** on yhdysvaltalaisen hiphop-artistin MC Hammerin kappale. Kappaleesta on tullut myös Crazy Frog -versio, joka on julkaistu levyllä *Crazy Christmas Edition*. U Can't Touch This on MC Hammerin tunnetuin kappale.

Single nousi Suomen virallisen listan sijalle 2.

## Lähteet

## Aiheesta muualla
* Discogs
EDGE (Doom)

**EDGE** eli Enhanced Doom Gaming Engine on *[[Doom]]ille* kehitetty pelimoottori. Sen avulla voi pelata vanhoja *Doom*-pelejä käyttäen pelkästään IWAD-tiedostoa (alkuperäinen *.wad) alkuperäisestä *Doomista*. IWAD sisältää kaikki äänet, kentät ja animaatiot, mutta ei tekoälyä. EDGE:n avulla muidenkin on helppo tehdä omia *Doom*-jatko-osia, lisäyksiä ja kenttiä, tai vaikka kokonaan uudenlaisia, mutta EDGE:n rajoissa kulkevia pelejä. 

EDGE:n ominaisuuksiin kuuluu DDF *Doom Definition Format*, jonka avulla on mahdollista esimerkiksi muuttaa erilaisten olioiden ominaisuuksia tai tehdä RTS-skriptejä (*Radius Trigger Scripting*) pelin sisälle. Myös kenttiin on mahdollista tehdä muun muassa kaltevia lattioita, eri kulmassa olevia tekstuureita ja sektoreita toisten päälle, mikä ei ollut mahdollista alkuperäisessä *Doomissa*. Peliin voi lisätä hyvälaatuiset esimerkiksi MP3-tiedostoformaattia sisältävät musiikit ja äänet. Pelimoottori sisältää myös valo–varjo-systeemin. Nykyinen versio EDGE:stä sisältää myös moninpelimahdollisuuden lähiverkon ja internetin välityksellä. MD2 3D -mallinteet ovat yhteensopivia EDGE:n kanssa.

EDGE on GNU GPL lisensoitu vapaa ohjelma.

## Aiheesta muualla
*EDGE:n kotisivu
Tapani Kiminkinen

**Taavi Tapani Kiminkinen** (s. 11. marraskuuta 1954 Pylkönmäki) on suomalainen lääkäri, joka on tullut tunnetuksi muun muassa tietokirjailijana ja televisioesiintyjänä. Yle TV1:n tuotti 2009–2011 sarjaa *[[Tohtori Kiminkinen]]* ja Alfa-tv kymmentä vuotta myöhemmin sarjaa *Maalaislääkäri Kiminkinen*. 

Kiminkinen työskenteli terveyskeskuslääkärinä Saarijärven terveysasemalla Keski-Suomen makunnassa. Mediassa Kiminkistä kutsutaan usein lempinimellä ”maalaislääkäri”. Televisiosarjan nimestä huolimatta Kiminkinen ei ole väitellyt tohtoriksi, vaan valmistui lääketieteen lisensiaatiksi Helsingin yliopistosta vuonna 1980. Saman vuoden elokuussa hän aloitti työnsä Saarijärven terveysasemalla.

Kiminkinen oli mukana perustamassa Saarijärvellä vuodesta 2001 järjestettyä Kirmot-kulttuuritapahtumaa ja on tapahtumaa järjestävän Art Lumperoinen ry:n puheenjohtaja.

Tammikuussa 2009 Yle TV1 alkoi esittää tv-sarjaa *Tohtori Kiminkinen*, jossa seurataan Kiminkisen työtä terveysasemalla. Hänellä oli myös oma radio-ohjelma Radio Keski-Suomessa. Hän kirjoittaa myös kolumneja *[[Kotilääkäri]]*-lehteen ja *Kysy Kiminkiseltä* -palstaa *[[Apu (lehti)|Apu]]*-lehteen.

Suomalainen Lääkäriseura Duodecim on myöntänyt Kiminkiselle Konrad ReijoWaaran palkinnon vuonna 2004. Vuonna 2009 Jade-lehti valitsi hänet Vuoden Sydänvaikuttajaksi. Suomen Kipu ry on myöntänyt Kiminkiselle Vuoden Auttaja -palkinnon tunnustuksena potilaiden hyväksi tehdystä pitkäjänteisestä työstä. Lääkintöneuvoksen arvonimi Kiminkiselle myönnettiin 2023.

Kiminkinen valittiin vuoden 2025 aluevaaleissa Keski-Suomen hyvinvointialueen aluevaltuustoon Suomen Keskustan ehdokkaana. Hän sai 6&nbsp;259 ääntä ja oli aluevaaleissa koko maan kuudenneksi suosituin ehdokas.

## Kirjat
* 
* 
* 
* 
* 
* 
* 
* 
* 
* 
* 
* 
* 

## Lähteet
Harri Lidsle

**Harri Christer Lidsle** (s. 25. tammikuuta 1969 Kaarlela) on suomalainen tuubisti. Hän aloitti musiikkiharrastuksensa pasunistina, mutta vaihtoi pian tuubaan. Hän opiskeli Helsingissä Eino Takalo-Eskolan johdolla. Useat säveltäjät ovat kirjoittaneet teoksia Lidslelle. Muun muassa Kalevi Ahon tuubakonsertto on sävelletty hänen aloitteestaan. Lidsle oli saanut jo vuonna 1995 kansainvälistä huomiota Aleksandr Arutjunjanin tuubakonserton kantaesityksen johdosta.

Lidsle valittiin Lieksan vaskiviikoilla 1997 vuoden vaskisoittajaksi. Hän on työskennellyt myös orkesterimuusikkona Sinfonia Lahdessa sekä Lieksan vaskiviikon taiteellisena johtajana.

Lidsle järjestää myös Tuubakimalainen -lastenmusiikkiyhtyeen kanssa lastenkonsertteja. Yhtye sai alkunsa vuonna 2003 Sallan musiikkipäivillä järjestetystä ”Kimalaisen lento” -lastenkonsertista. Yhtyeessä on Harri Lidsle, vieraileva pianisti ja toisinaan myös Sinfonia Lahden muita muusikoita.

## Lähteet
Victor Sganzin

**Victor Sganzin** (k. 1841) oli ranskalainen meriupseeri ja eläintieteilijä.

Sganzin oli *Sainte Marien* kapteeni ja tutki Madagaskarin eläimistöä 1831–1832. Hänen sanotaan nähneen jättiläismäisen munankuoren puolikkaan, jota alkuasukkaat käyttivät maljana. Nämä eivät suostuneet myymään sitä hänelle, joten hän piirsi siitä kuvan ja lähetti sen 1840 Kapkaupungissa asuneelle Jules Verreauxille. Alkujaan amiraali Étienne de Flacourtilta vuodelta 1658 peräisin oleva tarina kertoo suuresta linnusta, joka muni strutsinmunan kaltaisia munia syrjäisiin paikkoihin. Kyseessä saattoi olla sukupuuttoon kuolleen norsulinnun (*Aepyornis maximus*) muna.

Sganzin nimesi linnuista madagaskarinkehrääjän (*Caprimulgus madagascariensis*) vuonna 1840.

## Lähteet
Johan Remen Evensen

**Johan Remen Evensen** (s. 16. syyskuuta 1985) on norjalainen entinen mäkihyppääjä. 

Mäkihypyn maailmancupissa Evensen kilpaili kaudesta 2008–2009 alkaen. Ainoan maailmancupin osakilpailuvoittonsa Evensen saavutti Vikersundissa kaudella 2010–2011 jaettuaan sen Gregor Schlierenzauerin kanssa. Lisäksi hän sijoittui kahdesti toiseksi ja kolme kertaa kolmanneksi. 

Ensimmäisissä arvokilpailuissaan Liberecissä 2009 Evensen oli Norjan joukkueen mukana saavuttamassa hopeaa joukkuemäestä. Normaalimäessä hän oli 27:s ja suurmäessä 30:s. Vancouverin olympialaisissa 2010 hän sijoittui suurmäessä 15:nneksi ja joukkuekilpailussa Norjan joukkueen mukana pronssille. Planican lentomäen MM-kilpailuissa 2010 Evensen oli joukkuekilpailussa hopealla ja henkilökohtaisessa kilpailussa 18:s. Oslon MM-kilpailuissa 2011 hän oli suurmäessä 14:s ja suurmäen joukkuekilpailussa Norjan joukkueen mukana hopealla.

Evensen hyppäsi 11. helmikuuta 2011 Vikersundin lentomäestä mäkihypyn maailmanennätyksen 246,5 metriä. Ennätys pysyi Evensenillä neljän vuoden ajan, ennen kuin Peter Prevc hyppäsi samasta mäestä 250,0 metriä.

Seuratasolla Evensen edusti Molde og Omegn Idrettsforeningia. 

Evensen ilmoitti lopettavansa uransa helmikuussa 2012 viikkoa ennen Vikersundin lentomäen MM-kilpailuja paino-ongelmien ja huonosti sujuneen kauden takia.

## Saavutukset
*1 maailmancupin osakilpailuvoitto
*Mäkihypyn maailmanennätys (2011–2015): 246,5 metriä

## Lähteet

## Aiheesta muualla
* Viralliset kotisivut  
*
Izabel Varosa

**Izabel Varosa** on japanilainen melodinen visual-kei yhtye, joka perustettiin kesäkuussa vuonna 2004. Sen perustivat kitaristit Chihiro ja Kazui. Myöhemmin kokoonpanoon liittyi vokalisti Hikaru ja rumpali Fu~ma. Izabel Varosa aloitti virallisen toimintansa lokakuussa.

## Levytyssopimus
Yhtye solmi vuonna 2005 sopimuksen Applause Recordsin kanssa, joka tuotti myös Lareine-nimisen yhteen levyt, joissa Kazui ja Fu~ma olivat roudareina. Izabel Varosa ja Lareine esiintyivät usein yhdessä, ja näin Izabel Varosa sai suosiota myös Lareinen faneilta.

## Julkaisut
Maaliskuussa basistin Emiyn yhtye **Yuda** hajosi, ja hän liittyi virallisesti Izabel Varosaan. Saman kuukauden aikana he julkaisivat *Kyoun*, ensimmäisen maxi-singlensä. Kesäkuussa yhtye julkaisi mini-albuminsa, lokakuussa toisen maxi-singlensä ja kahden kappaleen erityisen singlen *Imitation Mercy/Seasonal Wind*, jota jaettiin keikoilla.

## Yhtyeen hajoaminen
15. päivä marraskuuta Izabel Varosa piti ensimmäisen oneman-konserttinsa Holiday Shinjukulla. Samana päivänä rumpali Fu~ma ilmoitti, että lähtisi yhtyeestä. Yhtye ei löytänyt pysyvää paikkaajaa, mutta **Enju** (ex-**miraleta**) toimi heidän väliaikaisena support-rumpalinaan. Yhtye jatkoi toimintaansa vaikka täyttä virallista jäsenistöä ei ollut.

Kesäkuussa 2006 yhtye julkaisi uuden singlensä ja ensimmäisen minialbuminsa, jossa oli PV'itä mukana.

Yhtye suunnitteli julkaisevansa elokuussa ensimmäisen täyspitkän albumin, mutta kaksi viikkoa ennen albumin julkaisua konsertissaan Holiday Shinjukulla (2. syyskuuta) Chihiro, Emiy ja Hikaru ilmoittivat jättävänsä yhtyeen, jolloin jäljelle jäi vain Kazui. Albumia ei julkaistu. Kazui ei ole ilmoittanut aikooko etsiä uusia jäseniä lähteneiden tilalle, vai lopettaako bändin kokonaan.
Mikuláš Konopka

**Mikuláš Konopka** (s. 23. tammikuuta 1979 Rimavská Sobota) on slovakialainen entinen kuulantyöntäjä.

Konopkan ennätys kuulantyönnössä on 20,66 metriä, jonka hän työnsi Ostravassa vuonna 2001. Hallissa Konopkan ennätys on vuoden 2007 sisäratojen EM-kisoissa työnnetty 21,57 metriä, joka on samalla Slovakian halliennätys. Konopka voitti kyseisistä kisoista kultamitalin.

Konopka sijoittui Ateenan olympialaisissa 2004 kymmenenneksi. Madridin sisäratojen EM-kilpailuissa 2005 hän oli kuudes ja saman vuoden Helsingin MM-kisoissa yhdestoista. Vuonna 1997 hän sai junioreiden EM-hopeaa ja 1998 hän voitti juniorien maailmanmestaruuden. 

## Doping
Konopka voitti sisäratojen EM-pronssia vuonna 2002, mutta jäi kiinni dopingista ja sai kahden vuoden kilpailukiellon. Toukokuussa 2008 Konopka jäi toisen kerran kiinni dopingista. Näin ollen hänelle langetettiin elinikäinen kilpailukielto.

## Lähteet
Pyydä vain

**Pyydä vain** on suomalaislaulaja Kirkan 17. studioalbumi vuodelta 1992. Levyn tunnetuimpia kappaleita ovat nimikappale ”Pyydä vain” sekä ”Ei rakkaus yötä pelkää”. Ensin mainittu julkaistiin myös singlenä, joka oli parhaimmillaan Rumba-lehden 50 hittiä -listan toisena ja radiosoittolistojen kolmantena. Myös itse albumi ylsi 10 myydyimmän joukkoon pysyen listoilla vain parin kuukauden ajan.

Levy menestyi hyvin ja ylitti kultalevyrajan vuonna 1994. Sitä on myyty 21 696 kappaletta.

Albumi julkaistiin ilmestyessään vuonna 1992 Flamingo-levymerkillä vinyyli- ja CD-levyinä sekä C-kasettina. Vuonna 1998 Sony BMG Music Entertainment julkaisi albumin uudelleen CD:nä.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Tekijät
### Muusikot
* Kirka – laulu
* Jussi Liski – kosketinsoittimet
* Jari Heino – basso
* Anssi Nykänen – rummut
* Vesa Aaltonen – lyömäsoittimet
* Jarmo Nikku – kitarat
* Juha Björninen – kitarat, kitarasoolot
* Heikki Keskinen – saksofonit
* Kalervo Halonen – kosketinsoittimet
* Janne Louhivuori – kitara (5)
* Pave Maijanen, Kim Lönnholm, Kisu Jernström, Kalervo Halonen – taustalaulu

### Tuotanto
* Dan Tigerstedt – äänitys (Finnvox)
* Jari Laasanen – miksaus (MTV-studiot)
* Mika Jussila – kaiverrus
* Kari Kaipainen – kannen valokuva
* Kalervo Halonen – tuottaja

## Lähteet
Gloria Morti

**Gloria Morti**  on vuonna 1999 perustettu suomalainen metallimusiikin yhtye.

## Historia
Gloria Morti perustettiin Heinolassa vuonna 1999 nelihenkisenä thrash metal -yhtyeenä. Yhtye koki miehistömuutoksia, joista jäi jäljelle vain kaksi alkuperäistä jäsentä. Uusien jäsenten myötä yhtyeestä muodostui viisihenkinen. 

Vuodesta 2002 musiikkityyli on ollut melodista death metalia tai black metalia.

Vuosien kuluessa yhtye julkaisi muutaman demon ja promo-CD:n. Yhtye solmi sopimuksen japanilaisen World chaos production -levy-yhtiön kanssa ja debyyttialbumi *[[Lifestream Corrosion]]* julkaistiin maailmanlaajuisesti syksyllä 2004. Albumin vastaanotto oli hyvä, sillä se sai monia 10/10-arvosteluja.

Gloria Morti äänitti kitaristi Juho Räihän studiossa toisen albuminsa *[[Eryx (albumi)|Eryxin]]*. Se julkaistiin 28. maaliskuuta 2008. Kesällä 2009 yhtyeen rumpali Jarmo Juurikka jätti yhtyeen. Hänen seuraajakseen ilmoitettiin pian Kauko Kuusisalo.

Gloria Mortin kolmas studioalbumi, Anthems of Annihilation, julkaistiin vuonna 2010.

Vuonna 2012 yhtyeen kitaristi Juho Matikainen jätti yhtyeen ja hänen tilalleen kiinnitettiin Eero Silvonen (Casket, Final Harvest, Routasielu, Death Confronting).

Neljäs pitkäsoitto Lateral Constraint julkaistiin 2012.

Gloria Morti alkoi keikkailla vuonna 2001 ja he ovat soittaneet muun muassa Zyklonin, Behemothin, Before the Dawnin, The Crownin ja Dissectionin kanssa.

## Jäsenet
### Nykyiset jäsenet
* Psycho (Joonas Alanko) – laulu
* Juho Räihä – kitara
* Aki Salonen – kitara 
* Kauko Kuusisalo – rummut
* Pyry Hanski – basso

## Diskografia
### Studioalbumit
* 
* 
* 
* 
* 

### Demot
* 
* 
* 
* 
* 

## Lähteet

## Aiheesta muualla
* 
*
Gallienuksen riemukaari

**Gallienuksen riemukaari** (, ) on antiikin aikainen riemukaari Roomassa. Se oli alun perin Porta Esquilina -niminen portti Serviuksen muurissa. Portin muutti riemukaareksi vuonna 262 roomalainen ritari Marcus Aurelius Victor. Se omistettiin keisari Gallienukselle ja hänen vaimolleen Cornelia Saloninalle.

Riemukaaren piirtokirjoituksessa lukee:

eli *Aurelius Victor, suurenmoinen mies, [omistaa tämän riemukaaren] täydellä antaumuksella pyhälle Cornelia Saloninalle ja Gallienukselle, kaikista inhimillisimmälle keisarille, jonka voittamattoman hyvyyden ylittää ainoastaan hänen [[pietas|velvollisuudentuntonsa]].*

## Lähteet
*
*
Hintsanen Party Project Vol. 1

__NOTOC__
**Hintsanen Party Project Vol. 1** on suomalaislaulaja Sami Hintsasen esikoisalbumi. Se julkaistiin 11. maaliskuuta 2009.

## Kappaleet
# 
# 
# 
# 
# 
# 
# 
# 
# 
# 
# 
# (alkup. Village People)

## Arvostelut
* Rumba: *negatiivinen*

## Lähteet
Tihku

**Tihku** eli **tihkusade** on hyvin pienten vesipisaroiden muodostamaa sadetta. Se näyttää miltei leijuvan ilmavirtojen mukana, mutta toisin kuin sumu, tihku putoaa maahan. Tihkua sataa tyypillisesti sumupilvestä. Yleisen käytännön mukaan tihkupisarat määritellään halkaisijaltaan pienemmiksi kuin 0,5 mm.

## Optinen vaikutus
Tihkusateen lukuisat pienet pisarat heikentävät näkyvyyttä enemmän kuin sama vesimäärä isompipisaraisena sateena.

## Säätilan vaikutus esiintyvyyteen
Tyypillinen säätilanne, jossa tihkusadetta esiintyy, on matalapaineen lämmin sektori, varsinkin tuulenpuoleisilla rannikkoalueilla. Tihkupisarat ovat niin pieniä, että kovalla tuulella ne haihtuvat ennen kuin putoavat maahan asti. Siksi tihkua esiintyy useimmin alle 7 m/s tuulennopeuksilla.

## Syntymekanismi
Tihkusadetta syntyy törmäys-yhdistymisprosessissa pilvessä, joiden huippukin on lämpimämpi kuin &minus;10&nbsp;°C. Tätä kylmemmässä pilvessä käynnistyy jääkideprosessi. Jos koko ilmakerros pilven huipusta maahan asti on pakkasen puolella, voi syntyä jäätävää tihkusadetta, joka on erityisen vaarallista tie- ja lentoliikenteelle.

## Lähteet
Patrick Harrild

**Patrick Harrild** on brittiläinen tuubisti. Hän valmistui Guildhall School of Music and Dramasta, jossa hänen opettajanaan toimi John Fletcher. Valmistumisensa jälkeen Harrild liittyi Royal Philharmonic Orchestraan, jossa hän soitti tuubaa, kunnes siirtyi vuonna 1987 Lontoon sinfoniaorkesteriin.

Harrild oli solistina Ralph Vaughan-Williamsin tuubakonserton levytyksellä. Hän on lisäksi esittänyt muun muassa John Williamsin tuubakonserton. Hän on toiminut myös pedagogina.

## Lähteet